GiliGold/VAD_KnessetCorpus huggingface dataset:
אביגדור ליברמן: אני מניח שגם ברדיו רק"ע מתקבלות תלונות מאזורים כמו מעלה אדומים, צפת, אילת, מצפה רמון, וגם בירושלים בשכונות מסוימות השידורים לא נקלטים בצורה סבירה.
אביגדור ליברמן: לכן החלפת המשדרים, לדעתי, הוא דבר שמתבקש הרבה-הרבה זמן.
אביגדור ליברמן: אותו דבר מבחינת כוח-אדם.
אביגדור ליברמן: אנחנו כמו תמיד אוהבים עלייה אבל לא אוהבים לעזור לעולים.
אביגדור ליברמן: ב-11 השנים האחרונות שרדיו רק"ע מתפקד לא רק שכוח-אדם לא גדל אלא להיפך, להערכתי כוח-אדם קטן ב-18 איש.
אביגדור ליברמן: אולי הם קיבלו בתמורה שניים-שלושה עובדים, ואחר-כך אני רוצה שאמנון או דורה ינסו לאשר או להכחיש את הנתונים האלה.
אביגדור ליברמן: אבל במשך 11 שנה הקטינו את מצבת כוח-אדם ב-18 אנשים, דבר שנראה לי לא סביר, במיוחד בתקופה שלנו היום.
אביגדור ליברמן: יש דבר מוזר מאד.
אביגדור ליברמן: אני נתקל באירועים שאנחנו מארגנים, אני מתקשר לרדיו רק"ע ואומרים לי: אין לנו תקציב, אנחנו לא שולחים עיתונאים לסקר שום אירועים.
אביגדור ליברמן: זה נראה לי דבר אבסורדי.
אביגדור ליברמן: לא יכול להיות שרדיו ממלכתי בשפה רוסית, שמאזינים לו 20% מהאוכלוסייה, אין לו תקציב, או לפי הנהלים הם לא שולחים עיתונאים לסקר שום אירוע.
אביגדור ליברמן: זה אבסורד, כי כל העיתונות מבוססת על סיקור אירועים, והעדר סיקור אירועים זו פשוט פגיעה בעצם מוסד העיתונות.
אביגדור ליברמן: אני כבר לא מדבר על תנאי העבודה.
אביגדור ליברמן: אני לא יודע אם ביקרת באולפנים בקריה בתל-אביב, שנראים עלובים, משהו כמו מחנה פליטים.
אביגדור ליברמן: העובדים יושבים בקראוונים, לא ראיתי שם מחשב אחד, לא ראיתי שם שום תנאים בסיסיים מינימליים לעבודה סבירה.
אביגדור ליברמן: הנושא הזה הוא לא פוליטי.
אביגדור ליברמן: בכוונה הוצאתי החלטות מתקופת ממשלת ברק וממשלת שרון, שתי הממשלות האחרונות, ושתיהן דיברו על אותו דבר.
אביגדור ליברמן: ב-19 בנובמבר 2000, בתקופת ממשלת ברק התכנסה ועדת שרים וקיבלה החלטה לפיה "תופק תוכנית חדשות ואקטואליה יומית בשידור חי בשפה הרוסית".
אביגדור ליברמן: אני אתייחס דקה לנושא הטלוויזיוני, כי ההחלטה מתייחסת גם לטלוויזיה וגם לרדיו.
אביגדור ליברמן: אני שמעתי על ביטול התוכנית בערוץ 33.
צבי הנדל: בינתיים הבטיחו לי שהתוכנית לא תבוטל.
סופה לנדבר: זה חוזר על עצמו כל שנה.
אביגדור ליברמן: כן, זה ריטואל שחוזר על עצמו ואני לא יודע למה.
אביגדור ליברמן: הדבר הזה לא יילך.
אביגדור ליברמן: אני בדקתי במחלקת הגבייה של רשות השידור.
אביגדור ליברמן: לפי נתונים שלהם, העולים מהווים שליש ממשלמי אגרת טלוויזיה.
אביגדור ליברמן: לא יכול להיות שקהל שמשלם שליש מכל אגרות הטלוויזיה לא יהיה לו ביטוי בטלוויזיה הממלכתית.
אביגדור ליברמן: בוועדת הכספים ובכל פורום אפשרי לא ניתן לזה לעבור.
ורה ידידיה: מדובר על חצי שעה פעמיים בשבוע, ביום ראשון וביום חמשי.
אביגדור ליברמן: שעה בשבוע.
אביגדור ליברמן: לא יכול להיות שלא יהיה תקציב לשעה בשבוע.
אביגדור ליברמן: עוד פעם, לגבי כל הבזבוזים שקיימים ברשות השידור – תבדקו את כל דו"חות רשות השידור.
אביגדור ליברמן: נכתבו כבר ששה דו"חות ומאז שנחקרתי היו עוד שניים על בזבוזים.
אביגדור ליברמן: אני הסתכלתי לאורך השנים על כל הדו"חות לראות אם יש איזה שהוא סימן להקטנת הבזבוז.
אביגדור ליברמן: יש רק גידול בבזבוז.
אביגדור ליברמן: לכן, אם לא תמצאו שעה בטלוויזיה לשידור ברוסית בערוץ 33 זו פשוט חבלה מכוונת, זה לא חסכון ולא אילוצים ולא נסיבות ולא שום דבר.
אביגדור ליברמן: אני רוצה לקרוא באוזניכם את החלטות הממשלה.
אביגדור ליברמן: "1. א.
אביגדור ליברמן: תופק תוכנית חדשות ואקטואליה יומית בשידור חי בשפה הרוסית.
אביגדור ליברמן: ב.
אביגדור ליברמן: התוכנית תשודר בשעות הערב ותכלול גם מידע שוטף ועדכני בנושא המצב הביטחוני.
אביגדור ליברמן: 2.
אביגדור ליברמן: רשות השידור תעשה לקליטת שידורי רדיו רק"ע בכל אזורי הארץ, לרבות אלה המרוחקים.
אביגדור ליברמן: 3.
אביגדור ליברמן: משרד האוצר יעמיד תקציב נוסף בסך 5 מיליון ₪ לצורך הפקת התוכנית במשך שנה, וסך של 1 מיליון ₪ לצורך השדרוג.
אביגדור ליברמן: 4.
אביגדור ליברמן: ביצוע ההחלטות – מיידי".
אביגדור ליברמן: החלטה אחרונה של ועדת שרים, שגם היא קיבלה תוקף של החלטת ממשלה התקבלה בדיוק לפני שנה, ב-10 ביולי.
אביגדור ליברמן: גם שם מדובר על דברים מאד קונקרטיים: א.
אביגדור ליברמן: "להגדיל את שעות השידור של רדיו רק"ע ל-18 שעות ביום, משש בבוקר ועד חצות".
אביגדור ליברמן: במקום עשר וחצי שעות שידור היום, ולבחון את האפשרות לשדר 24 שעות ביממה.
אביגדור ליברמן: להעביר את השידורים בשפות שאינן רוסית ואמהרית לרשת אחרת.
אביגדור ליברמן: ג.
אביגדור ליברמן: לפעול להסדרת קליטת השידורים באזורים ירושלים, צפת ואילת ולשיפור הקליטה באזורים תל-אביב, באר-שבע ונתניה.
אביגדור ליברמן: ד.
אביגדור ליברמן: לפעול להקמת אולפן שידורים בירושלים.
אביגדור ליברמן: ה.
אביגדור ליברמן: לפעול להשוואת תנאי העסקתם של עובדי התחנה לאלה של עמיתיהם ברשות השידור.
אביגדור ליברמן: ו.
אביגדור ליברמן: להגדיל את תקציב הפעולות השוטף של התחנה באופן משמעותי כדי לאפשר לתחנה להעסיק כתבי שטח ופרשנים מקצועיים על-פי הצורך ובהתאם למקובל ברשות השידור".
אביגדור ליברמן: אגב, דיווח על התקדמות הביצוע היה אמור להגיע לוועדת השרים חודש מיום קבלת ההחלטה.
אביגדור ליברמן: כלומר, זה היה אמור להגיע ב-10 באוגוסט 2001.
אביגדור ליברמן: כמובן זה לא הגיע עד היום, ומאז עברו כבר 11 חודשים.
אביגדור ליברמן: לכן אני מבקש כבר מראש, אדוני היושב-ראש, שתקבע ישיבת ועדה בעוד חודש-ימים בדיוק ובה נשמע מה התקדם.
אביגדור ליברמן: אבל לא יכול להיות שהתקבלו החלטות של שתי ועדות שרים, שקיבלו גם תוקף של החלטת ממשלה ואין שום התייחסות ואין שום ביצוע שלהן.
אביגדור ליברמן: אני חוזר ואומר, הספור הקבוע שאין כסף זה פשוט שקר.
אביגדור ליברמן: אני לא מקבל את זה.
אביגדור ליברמן: להיפך, רדיו רק"ע הוא רדיו רווחי שמכניס כסף לרשות השידור.
אביגדור ליברמן: אני אבקש מאמנון נדב שיפרט לנו אחר-כך מה הן ההכנסות מפרסומת ומה מצבה של הרשת מבחינת הכנסות.
אביגדור ליברמן: להערכתי, זה אחד הדברים שמכניס הכי הרבה כסף והוא בין הדברים הרווחיים שיש ברשות השידור.
אביגדור ליברמן: לכן, במקום כל הקשקושים שמסבסדים ברשות השידור, שיתנו כאן את כל מה שגובים מרדיו רק"ע וגם ישפרו את התנאים של העיתונאים וגם יגדילו את שעות השידור.
אביגדור ליברמן: אדוני היושב-ראש, אני מבקש שתצרף לפרוטוקול את שתי החלטות הממשלה.
ויקטור בריילובסקי: שאלה.
ויקטור בריילובסקי: מר ליברמן, אתה שר לשעבר, אולי אתה יכול להסביר.
ויקטור בריילובסקי: יש שתי החלטות של ועדות שרים.
ויקטור בריילובסקי: מה עוד צריך להיות כדי שמשהו יזוז?
אביגדור ליברמן: צריך לבטל את ועד העובדים.
אביגדור ליברמן: לבטל את ההסתדרות.
צבי הנדל: רבותיי, יש לי שאלה.
צבי הנדל: מי ממונה על יישום החלטת הממשלה, האם רשות השידור?
צבי הנדל: יש משרד ממשלתי כלשהו?
אביגדור ליברמן: הוועד המנהל של רשות השידור.
צבי הנדל: למה הוא חייב למלא את החלטות הממשלה?
צבי הנדל: הוא יכול להגיד: אין לי כסף, הממשלה החליטה.
אביגדור ליברמן: חוק רשות השידור משנת 1965 קובע בצורה לא ברורה שהוועד המנהל הוא כלי שהממשלה ממנה והוא אמור לבצע את מדיניות הממשלה ואת החלטותיה.
אביגדור ליברמן: אין פה מקום לספיקות.
צבי הנדל: אמנון נדב, אני מבקש שתציג לנו את המצב נכון להיום, האם מה שאמר חבר-הכנסת ליברמן אכן כך?
אביגדור ליברמן: מי מייצג פה את הוועד המנהל של רשות השידור?
אביגדור ליברמן: – אין.
אביגדור ליברמן: מי שאמון על הביצוע כמובן איננו פה.
אביגדור ליברמן: קיבלתי תשובה.
אביגדור ליברמן: אני מציע שגם תכתוב להם מכתב ותעיר להם על כך.
אביגדור ליברמן: בדרך כלל יש בוועד המנהל אדם שמחזיק בתיק רק"ע והוא איננו פה.
אמנון נדב: ברשותכם, אני רוצה להתנצל תחילה מפני שיש דבר קבוע בוועדות שדנות ברק"ע, והוא אני.
אמנון נדב: בכל הדיונים שהיו בשנה וחצי האחרונה התחלפו שלושה מנכ"לים.
אמנון נדב: אני מתנצל בשמו של המנכ"ל שנמצא כרגע בחופשה.
אביגדור ליברמן: הוא התנצל, אבל תהיה לו הזדמנות להיות פה בעוד חודש.
אמנון נדב: כך שאני יכול לענות לפחות בנושא אחד – רק"ע.
אמנון נדב: אני חייב לאשר לפחות 80% מהדברים שחבר-הכנסת ליברמן אמר.
אמנון נדב: זה נכון, והתירוצים גם הם לא יהיו חדשים, גם לוועדת השרים, שתיים – שלוש החלטות של ועדת שרים וההחלטות של הוועדה הנכבדה הזאת, שהייתי בה לפני כמה חודשים.
אמנון נדב: אני יכול לנסות לדבר על השליש של הכוס המלאה, וגם שם להסביר לכם את הבעיה.
אמנון נדב: חבל באמת שאין פה נציג של מוסדות רשות השידור, כי חלק מהתשובות צריך להיות שם.
אמנון נדב: התקשר אליי מנכ"ל רשות השידור, נחמן שי, ביום הראשון או השני לכהונתו, כלומר לפני פחות מחודש ואמר לי שהוא נמצא בוועדת שרים וזו מבקשת שייושמו החלטות שלה.
אמנון נדב: אחת ההחלטות הראשונות והחשובות ביותר היתה בנושא השידורים לאורך כל שעות היום.
אמנון נדב: אני גם זוכר את הדיון כאן בוועדה, ואז דנו בסמוך לאירועים גדולים.
אמנון נדב: האחד, הפיגוע בדולפינריום.
אמנון נדב: השני, התרסקות המטוס בים השחור, והיה מצב שבו היה צריך להתפתל ולהתעקם כדי שתהיה תחנה אחת שתשדר ברציפות בשפה הרוסית לטובת אוכלוסייה של מיליון ומעלה תושבים שישבה מודאגת.
צבי הנדל: קיבלתי אז "פידבקים" שהשידורים ברדיו רק"ע עזרו מאד, ואני לא רוצה להזכיר גם אחרים.
צבי הנדל: גם איסוף כספים נעשה בזמנו.
אמנון נדב: כל מה שאפשר, גם סיוע נפשי.
אמנון נדב: למה אני אומר פחות משליש הכוס המלאה?
אמנון נדב: אם רציתי לבוא לדיון הזה ולבשר לכם שב-30 ביוני היינו אמורים להעביר את כל השפות, חוץ מרוסית ואמהרית והחלק הזה, ולשדר לא עד שעה 12 אבל כשלב די מהיר לקראת 12, עד 10:30, כי הוצאנו את כל השפות לרשת א', והמוסדות הציבוריים, דהיינו המוסדות הציבוריים של רשות השידור אישרו את הדבר הזה ובירכו עליו בעקבות הישיבה כאן של הוועדה, היה דיון בשבוע שעבר ושוב, רשות השידור עושה צעד אחד קדימה, לפעמים שניים אחורה, או במקרה הטוב צעד אחד אחורה – נתבקשנו לא להעביר את כל השפות אלא פשרה, כי היו ברשת א' עובדים שהתנגדו להעברת השפות לרשת א', ואז היתה החלטה, כמו שרשות השידור יודעת לעשות, פשרה.
אמנון נדב: נתבקשנו לא להעביר את כל השפות, להשאיר חלק מהשפות, וחלק מהשפות להעביר פה ושם.
אמנון נדב: כך שבינתיים זה הרבה פחות ממה שרצינו לעשות.
צבי הנדל: תתאר לנו מהו המצב היום.
אמנון נדב: את זה אני אתן לשמואל בן-צבי לעשות, שהוא בקי בכל אלה.
אביגדור ליברמן: האם הפרסומת ברדיו רק"ע מכסה את ההוצאות?
אמנון נדב: אמרתי, חלק גדול מהדברים שלך נכון, וזה כולל גם את זה.
אמנון נדב: ההכנסות גדלות ובדרך כלל גדלות וגדלות.
אמנון נדב: לא כך הוא הנושא של התקציב.
שמואל בן-צבי: רשות השידור נכון לעכשיו משדרת ב-16 שפות, גם לישראל וגם לחוץ-לארץ, ברדיו ובטלוויזיה.
שמואל בן-צבי: מתוכן 13 שפות לחוץ-לארץ ולעולים משדרים באמצעות חטיבת השידורים לחו"ל ולעולים.
שמואל בן-צבי: שנית, רדיו רק"ע קמה ב-1991 ושידרה עד 1996 ברוסית ובאמהרית.
שמואל בן-צבי: אחר-כך נעשה שינוי והעברנו עוד עשר שפות מרשת א' לרשת רק"ע.
שמואל בן-צבי: אחרי ההחלטה, נוסף ובמקביל היה שידור של כמה דקות בשפה האנגלית ברשת א'.
שמואל בן-צבי: אחרי שנתקבלו ההחלטות שאותן הקריא חבר-הכנסת ליברמן התקבלה החלטה סופית שב-21 ביולי אנחנו מעבירים לרשת א' את השידורים בשפות אנגלית, צרפתית וספרדית.
שמואל בן-צבי: את השידורים בשפות אידיש ולאדינו, שמעוגנים בחוק, אנחנו מעבירים לרשת מורשת, ומשאירים ברשת רק"ע רוסית, אמהרית, טיגרית, מוגרבית, רומנית, בוכארית וגרוזינית.
שמואל בן-צבי: זה מה שיהיה ב-21 בחודש.
צבי הנדל: מאיזו שעה עד איזו שעה?
שמואל בן-צבי: זה אומר שרשת רק"ע תשדר משעה שבע בבוקר עד 10:15 בערב, ללא הפסקה.
צבי הנדל: בתוך זה כמה זמן בשפה הרוסית וכמה זמן בכל שאר השפות?
שמואל בן-צבי: מעכשיו אנחנו מוסיפים עוד 100 דקות שידורים ברוסית, ובשאר השפות 40 דקות.
אמנון נדב: במקום שלוש שעות וחצי שהיה צריך להיות ב-30 ביוני.
אביגדור ליברמן: החלטת הממשלה מדברת על רצף של 18 שעות.
צבי הנדל: זאת אומרת שכל שאר השידורים יחד יהיו להם בערך שעתיים.
שמואל בן-צבי: כן, בערך.
שמואל בן-צבי: אנחנו מדברים על כך שהשידורים באמהרית הם בערך שעתיים, יחד עם טיגרית בתוך רשת רק"ע, ו-20 דקות ברומנית ועוד 15 דקות בבוכארית וגרוזינית כל אחת.
צבי הנדל: ואז איזה פער נשאר בין החלטת הממשלה ואחרי שהיא תבוצע?
שמואל בן-צבי: אם היתה החלטה לשדר משעה שבע בבוקר עד 12 בלילה ללא הפסקה, הפער הוא גדול, כי לא צריך לשכוח שהשידורים לא יהיו ברצף.
שמואל בן-צבי: האמת היא שנעשה דבר די מעניין.
שמואל בן-צבי: אם קודם סבלה רק רשת רק"ע עכשיו סובלות כל הרשתות, גם רשת א' וגם רשת מורשת.
שמואל בן-צבי: כי אם מדברים על רצף השידור, רצף שידור צריך להיות בכל הרשתות, בכל השפות.
צבי הנדל: עוד שאלת הבהרה.
צבי הנדל: נניח ומחר אתם מקבלים הנחיה מההנהלה ליישם את החלטת הממשלה ככתבה וכלשונה.
צבי הנדל: איך זה יקרה טכנית?
צבי הנדל: באיזה רשתות זה יקרה?
שמואל בן-צבי: אם אנחנו יכולים, אבל אנחנו לא יכולים, להקים רשת נפרדת רק לשפות, זה יכול להיות אידיאלי.
צבי הנדל: נניח שההנהלה אומרת לכם: קחו את ההחלטה ככתבה וכלשונה.
צבי הנדל: מה אתם ממליצים לעשות?
אביגדור ליברמן: להקים רשת נפרדת לשפות זרות.
אמנון נדב: זה מה שהתכוונו לעשות בסוף יוני, להעביר לרשת א' מה שהיה לפני חמש שנים.
אמנון נדב: זה המצב.
אמנון נדב: רשת א' היא רשת חשובה, אבל יש סדרי עדיפויות וסדרי העדיפויות משתנים.
אמנון נדב: עם כל המצב הביטחוני ועם כל מה שקשור מסביב לזה, לנו, לי כמנהל הרדיו, ואני מניח שגם המנכ"ל שותף להשקפה שלי, שאין ספק שרק"ע צריכה להיות רשת ב' בשפה הרוסית והאמהרית.
אמנון נדב: כלומר, שהיא תשדר כל הזמן ברציפות.
צבי הנדל: זאת אומרת לעשות את כל ההרחבה ברשת א'.
אמנון נדב: כן.
וילמה מאור: והעובדים הם שמונעים את הדבר הזה?
אמנון נדב: זה גם לא העובדים.
אמנון נדב: העובדים יכולים להתנגד, אבל אנחנו כהנהלה, גם המנכ"ל וגם אני עמדנו לבצע את זה.
אמנון נדב: המוסדות הציבוריים, קרי – הוועד המנהל, ועדת הרדיו וכל הגופים שקשורים בדבר הזה - מתוך היענות לעובדים, החזירו אותנו אחורה בענין הזה.
אמנון נדב: אני שם את זה על השולחן.
אמנון נדב: דיברו שם על מונחים של פשרה, ולצערי, בדברים האלה לא צריך לחפש את הפשרות.
אמנון נדב: פה אין פשרות.
אמנון נדב: או שיש רשת שמשדרת ברציפות או שהיא מקוטעת, ואם היא מקוטעת זה כבר לא משנה.
צבי הנדל: זאת אומרת שהוועדה שלנו היתה כנראה יותר מדי מנומסת, כי אנחנו לא לחצנו.
צבי הנדל: הם לחצו וזה מה שקרה.
צבי הנדל: האם יש לכם להוסיף בקשר לטכניקה?
דורית גולנדר: אנחנו מדברים פה על הרחבת השידורים מ-16 שעות ל-18 שעות.
דורית גולנדר: הבעיה העיקרית היא המשדרים.
דורית גולנדר: עד שלא יוסדר ענין המשדרים אין בכלל מה לדבר על הרחבת השידורים, מכיוון שבהרבה מקומות אנחנו עובדים ממש על ריק, מה שנקרא.
דורית גולנדר: מגיעות תלונות לכל מיני ועדות.
צבי הנדל: זאת אומרת שזה לא קשור לוועד העובדים.
אמנון נדב: זאת רק בעיה של כסף.
אביגדור ליברמן: האם יש הערכה כמה צריך לעלות שדרוג המשדרים, או החלפת המשדרים?
אמנון נדב: גם זה נושא שנמצא עכשיו בחשיבה מחודשת.
יאיר שור: ההערכה שלנו היא שהסכום מתקרב ל-1.5 מיליון דולר כדי לקבל כיסוי ארצי.
יאיר שור: היום יש שני משדרים, אחד ביבנה והוא מכסה מאשדוד בדרום עד תל-אביב.
יאיר שור: השני, שנמצא בעכו, אמור לכסות מנהריה בצפון, חיפה - - -
צבי הנדל: הענין הובהר.
אמנון נדב: בנוסף לזה הוספנו, אבל אני מודה ומתוודה שזה לא מספיק, עשרה משדרי FM קטנים לאזורים מסוימים שהיו בהם בעיות, והאחרון שבהם, אני מקווה שזה יהיה בתקופה הקרובה, במצפה רמון.
אמנון נדב: אבל אלה משדרי FM של רשות השידור שהם יותר לאזור עצמו.
אמנון נדב: או בירושלים הוספנו גם כן, מאחר שהיו תלונות שבאזורים מסוימים בירושלים אין קליטה.
אביגדור ליברמן: יש בעיה בצפון ירושלים וגם במעלה אדומים.
אמנון נדב: למעלה אדומים לא מגיעים, אבל בירושלים פתרנו את הבעיה.
ורה ידידיה: שש שנים אני עורכת תוכנית בשפה הרוסית.
ורה ידידיה: במשך שש שנים לפחות עשר פעמים סגרו אותנו.
ורה ידידיה: ישבנו בוועדה זו מספר פעמים עם אותם חברים.
ורה ידידיה: השאלה המרתקת ביותר שנשאלת היום היא זו.
ורה ידידיה: בערך לפני שנה וחצי ישבנו והוחלט סופית שיש צורך בתוכנית טלוויזיה יומית ברוסית, ואין על זה ויכוח ועוררין.
ורה ידידיה: מר מפציר התראיין בכל אמצעי התקשורת והצהיר חגיגית, וגם לי הוא אמר:
ורה ידידיה: אני נתתי 3.5 – 4 מיליון שקל למשך שנה כדי לשדר כל יום.
ורה ידידיה: רבותיי, תבררו איפה הכסף.
ורה ידידיה: אתם מדברים על כך שאנחנו נשדר פעמיים בשבוע.
ורה ידידיה: מדוע אנחנו לא צריכים לשדר כל יום?
ורה ידידיה: אתמול בערב חזרתי מסיור בגרוזיה.
ורה ידידיה: המפגשים היו מרתקים.
ורה ידידיה: יש להם צלחת בעיר גורי ובטיבליסי.
ורה ידידיה: בקוטאיסי שמעו שיש צלחת ורואים ערוץ 33.
ורה ידידיה: הם מקליטים את תוכנית האקטואליה שמשודרת בערב, פעמיים בשבוע ואחר-כך הם רואים אותה.
ורה ידידיה: אני הבאתי להם כמה הקלטות והם אמרו: אנחנו לא צריכים, יש לנו את זה מוקלט.
ורה ידידיה: לגבי רדיו רק"ע, אנשים ניגשו אליי ואמרו לי: אנחנו שומעים את רק"ע.
ורה ידידיה: תעשו הכל כדי שנשמע טוב.
ורה ידידיה: בגרוזיה הם מבקשים לשמוע את רדיו רק"ע.
ורה ידידיה: אני חוזרת לתוכנית ברוסית בערוץ 33.
ורה ידידיה: עוד מעט תקום טלוויזיה מסחרית.
ורה ידידיה: כולם בעד זה שתהיה תחנה מסחרית, ואפילו אמרו לי שאין צורך בתוכנית בערוץ ממלכתי מפני שיהיה ערוץ מסחרי.
ורה ידידיה: האם מישהו העז פעם לומר: בוא נסגור את ערוץ 1 מפני שיש ערוץ 2?
ורה ידידיה: מישהו בכלל חושב על זה?
ורה ידידיה: ואיך אפשר בכלל לוותר על ערוץ ממלכתי?
ורה ידידיה: כדי להתקיים אנחנו צריכים ארבעה מיליון שקל.
ורה ידידיה: כולם מדברים תמיד על התנאים ברדיו רק"ע.
ורה ידידיה: אנחנו עובדים שש שנים ברשות השידור בלי תנאים.
ורה ידידיה: פעם העליתי את הנושא הזה וכמעט זרקו אותי מהעבודה, כי אמרתי אז שאנחנו מקבלים ש.ת.
ורה ידידיה: , שזה 400 שקל לתוכנית, 800 שקל לשבוע, בלי חופשה, בלי הוצאות טלפון, בלי נסיעות ובלי חופשת מחלה.
ורה ידידיה: קריין מנחה מקבל עכשיו 550 שקל לשידור, לאחר העלאה, וזאת לא משכורת.
ורה ידידיה: אם הוא מעז לקחת חופשה או לחלות, הוא לא מקבל כלום.
ורה ידידיה: אנא תדאגו שהתנאים שלנו יהיו בהתאם לחוק.
ורה ידידיה: אנחנו עובדים שש שנים ברשות השידור ולפי כל החוקים אנחנו עובדים קבועים, אבל כאמור, אין לנו פנסיה ותנאים אחרים.
ורה ידידיה: כשנכנסתי לעבודה קיבלתי 400 שקל לשידור ושלושה-ארבעה עובדים שלי מקבלים 178 שקל.
ורה ידידיה: חברי כנסת ניסו לעזור לנו.
ורה ידידיה: הודות למשרד הקליטה אנחנו מקבלים תקציב חודשי.
ורה ידידיה: זו גם שאלה.
ורה ידידיה: אנחנו לא צריכים להיות תלויים במשרד הקליטה, כי לדעתי זו תופעה לא נורמלית.
ורה ידידיה: אנחנו תוכנית ממלכתית שחייבת להתקיים כמו כל תוכנית אחרת.
ורה ידידיה: עם כל הכבוד, אנחנו משדרים לעולים חדשים ולאנשים דוברי רוסית.
ורה ידידיה: אנשים רוצים לראות את התוכנית.
ורה ידידיה: לתוכנית היה "רייטינג" מאד גבוה, אבל הוא ירד טיפה, כי אין לנו צוותי חוץ.
ורה ידידיה: אם קורה משהו, אנחנו תלויים בערוץ 1, שלא כל-כך מוכן לתת לנו צוותים.
ורה ידידיה: אולי עכשיו יוסף בראל ידאג לנו.
צבי הנדל: הוא יגיד לך שמה שרואים מכאן לא רואים משם.
ורה ידידיה: אני מאד מקווה שאתם תדאגו לנו, ולכן באנו לכאן.
ורה ידידיה: אני כל פעם מרגישה בושה כשאני צריכה לבוא לפה ולהתחנן שנעבוד פעמיים בשבוע.
ורה ידידיה: יש צורך לעבוד כל יום.
ורה ידידיה: מר בראל חשב שלפחות חדשות אנחנו נשדר רבע שעה, אבל זה לא מספיק.
ורה ידידיה: יש צורך לשדר כל יום במשך חצי שעה.
אביגדור ליברמן: א.
אביגדור ליברמן: יש החלטה של ועדת שרים מיום 19.11.2000 בנושא הזה, שתופק תוכנית חדשות ואקטואליה יומית בשידור חי בשפה הרוסית.
אביגדור ליברמן: התרומה של האוכלוסייה הזאת לגבייה היא אפילו יותר גדולה מהתרומה של כלל האוכלוסייה, כי חלק מהאוכלוסייה, כמו חרדים, אין להם מכשיר טלוויזיה והם לא משלמים אגרה.
אביגדור ליברמן: האנשים האלה משלמים אגרת טלוויזיה והם מהווים היום שליש ממשלמי האגרה לרשות השידור.
אביגדור ליברמן: לא יכול להיות שאנחנו נדבר כאן על תקציב שמתקר כבר ל-700 מיליון שקל ולא יהיה פה 1.5 מיליון דולר או מיליון שקל.
אביגדור ליברמן: אנחנו מדברים פה על דברים שלא נכנסים לשום פרופורציה.
אביגדור ליברמן: אתמול ראיתי באחת מתחנות הטלוויזיה הפרטיות בשפה הרוסית שידור אקטואליה על מצבם של עולי חבר העמים במדינת בישראל.
אביגדור ליברמן: אני הזדעזעתי.
אביגדור ליברמן: אני חושב שזאת הסתה נטו.
אביגדור ליברמן: היום חיפשתי את מנהלי התחנה כדי לדרוש לסגור את השידורים שלהם בארץ.
אביגדור ליברמן: אני חושב שכדאי מאד לחזק כרגע את ערוץ הטלוויזיה הממלכתי של רשות השידור שישדר חדשות נורמליות ולא להפוך את התחנות האחרות ל-CNN ברוסית.
מרינה סולודקין: הדברים שנאמרו על-ידי יושב-ראש הוועדה ועל-ידי חבר-הכנסת ליברמן הם מאד חשובים, אבל זו לא פעם ראשונה שאנחנו יושבים ומקיימים דיון.
מרינה סולודקין: באי-יישום שתי החלטות הממשלה אני רואה זלזול ולעג בקהילה, וחבר-הכנסת ליברמן צודק במאה אחוז, זו חבלה מכוונת.
מרינה סולודקין: כל זמן שאין ערוץ טלוויזיה שמשדר כל יום לפחות חדשות ואקטואליה, ואפילו אחרי ההחלטה שרדיו רק"ע ישדר 18 שעות אין משדרים חדשים, אני אומרת לכם שכל שבוע אני מקבלת תלונות מאילת, מאשקלון, מצפון ירושלים, שהאנשים לא קולטים את החדשות בשפה הרוסית וזאת בתקופה של מצב חירום או מלחמה.
מרינה סולודקין: חבר-הכנסת ליברמן, אנחנו צריכים לחשוב על צעדים דראסטיים.
אביגדור ליברמן: אני מציע שסיעת "ישראל בעלייה", "שינוי" ו"עבודה" נסגור את הברז של אגרת הטלוויזיה ואז הכל יסתדר.
אביגדור ליברמן: עד שזה לא יהיה זה לא יעבוד.
אביגדור ליברמן: רק כשיבינו שהאיום לביטול האגרה הוא ממשי הדברים, לדעתי, ישתנו.
מרינה סולודקין: אני חושבת שאנחנו צריכים להגיע מאחורי הקלעים להחלטה בענין אגרת הטלוויזיה, שאם אנחנו, שליש ממשלמי האגרה, והציבור שלנו לא מקבל את השירות הראוי, והאנשים שמשדרים תוכניות מצוינות מקבלים זוועה במקום כסף, לכן אנחנו צריכים לפעול, להבעיר צמיגים.
מרינה סולודקין: בזמנו אמר מוטי קירשנבאום בתפקידו כמנכ"ל רשות השידור בוועדה זו: אנחנו נסגור את רק"ע, מי צריך את רק"ע?
מרינה סולודקין: אמרתי אז שאנשים כמוהו, שלא מכבדים מיליון איש שהגיעו לכאן, אנחנו צריכים לזרוק לכלבים.
מרינה סולודקין: אדוני היושב-ראש, עכשיו הגיע תורנו לחזק את התקשורת בשפה הרוסית למען המבוגרים שאין להם סיכוי ללמוד עברית, שלא כמו הצעירים.
מרינה סולודקין: אנחנו מדברים על דור שלם שאנחנו צריכים לתת לו שירות.
מרינה סולודקין: לסיכום דבריי, אנחנו צריכים לעשות שני דברים: 1.
מרינה סולודקין: בענין אגרת טלוויזיה.
מרינה סולודקין: 2.
מרינה סולודקין: להבעיר צמיגים.
אביגדור ליברמן: אני אעדכן אותך תמיד מתי יתקיים דיון בוועדת הכספים על רשות השידור ונעצור שם את כל התקציבים.
ויקטור בריילובסקי: כולנו מבינים שיש שתי החלטות של ועדת שרים ודבר לא השתנה.
ויקטור בריילובסקי: אנחנו צריכים לעקוב בקפדנות אחרי מה שקורה בוועדת הכספים ולפעול בהתאם.
ויקטור בריילובסקי: אין דרך אחרת.
סופה לנדבר: אדוני היושב-ראש, חברי הכנסת, אורחים יקרים, אני חושבת שיש כאן ענין של עייפות החומר לאור התדירות של העלאת הנושאים שקשורים לרדיו רק"ע ולערוץ 33.
סופה לנדבר: אני מאד מחזקת את רצונו של חבר-הכנסת ליברמן לנקוט בסנקציות.
סופה לנדבר: אני חושבת שכולנו נצטרך לעשות קואליציה רחבה בכנסת, עם סנקציות כלפי רשות השידור.
סופה לנדבר: יכול להיות שאנחנו נצטרך לדאוג בוועדת הכספים שהתקציבים יועברו ישירות, לא דרך רשות השידור.
אביגדור ליברמן: אין דרך חוקית להעביר את הכסף ישירות.
אביגדור ליברמן: יש דרך לעצור את כל התקציבים לכולם.
סופה לנדבר: אני חושבת שאנחנו צריכים לדאוג להעביר את הכספים בתנאי, אם לא ישירות, כי אחרת אנחנו שוב נתכנס ונדון בכך.
סופה לנדבר: אני חושבת שאנחנו צריכים לעשות את זה בלהט, במהירות הרבה ביותר עוד לפני היציאה לפגרת הקיץ.
סופה לנדבר: תודה רבה.
יצחק גאגולה: אני מברך את חבר-הכנסת ליברמן על היוזמה, ואת כבוד היושב-ראש על קיום הדיון החשוב הזה, שלדעתי הוא מיותר, כי הדברים האלה צריכים להיעשות מאליהם.
יצחק גאגולה: אבל לצערנו, בלי הפעלת לחץ שום דבר לא מסתדר.
יצחק גאגולה: לכן אני מצטרף למהלך של חבר-הכנסת ליברמן ושל כל החברים שהשתתפו בדיון.
צבי הנדל: מאחר שלא כל חברי הוועדה הגיעו לישיבה, אני מבקש מחברי הכנסת הנוכחים להעביר להם את הנקודות החשובות שהועלו בדיון, והן: 1.
צבי הנדל: המשדרים.
צבי הנדל: 2.
צבי הנדל: משך שעות השידור.
צבי הנדל: 3.
צבי הנדל: תנאי ההעסקה של העובדים.
צבי הנדל: לדעתי זה גם סדר החשיבות של ביצוע הפעולות.
צבי הנדל: אין שום סיבה בעולם שענין המשדרים לא יסתדר במהירות האפשרית ביותר.
צבי הנדל: אחר-כך צריך לשבת על המדוכה גם בנושא שעות השידור.
צבי הנדל: אנחנו נאמץ את המלצתו של חבר-הכנסת ליברמן ונקבע ישיבה נוספת לעוד מספר שבועות.
אביגדור ליברמן: אני מציע להזמין לאותה ישיבה גם את יושב-ראש הוועד המנהל.
צבי הנדל: בעקבות הישיבה הזאת אנחנו נעביר את החלטות להנהלת רשות השידור.
צבי הנדל: צריך להיות מישהו שייקח על עצמו לעקוב אחרי מה שקורה בוועדת הכספים.
אביגדור ליברמן: אני מתחייב לעדכן את כל החברים במה שקורה בוועדת הכספים.
צבי הנדל: פרט למפלגה שלך לכל שאר המפלגות יש נציגים בוועדת הכספים, ויכול להיות שדרך סעיף התקציב נצליח לדרוך על היבלות המתאימות ולהגיע למטרה.
צבי הנדל: תודה לידידי אביגדור ליברמן שהעלה את הנושא על סדר-היום ותודה לכל אלה שטרחו ובאו.
צבי הנדל: - - - - - - - -
צבי הנדל: בוקר טוב לכולם.
צבי הנדל: מקובל אצלנו שלא המנחה מציג כל אחד מהנוכחים אלא כל אחד יציג את עצמו.
צבי הנדל: אני מציע שכל אחד יאמר את שמו, את תפקידו, כדי שהציבור שלא מכיר יכיר את כולם.
צבי הנדל: חבר-הכנסת נודלמן, תתחיל בבקשה.
מיכאל נודלמן: חבר-הכנסת מיכאל נודלמן.
בן לזר: - -
אלכסנדר צינקר: אלכסנדר צינקר, הבחירה הדמוקרטית.
אביגדור ליברמן: - -
צבי מגן: ראש "נתיב".
צבי הנדל: יושב-ראש ועדת העלייה, הקליטה והתפוצות בכנסת.
אמנון כהן: חבר ועדת העלייה והקליטה מטעם ש"ס.
ויקטור בריילובסקי: חבר ועדת העלייה והקליטה מטעם שינוי - - -
מרינה סולודקין: חברת סיעת "ישראל בעלייה".
צבי הנדל: רציתי שכל אחד יציג את עצמו על-מנת שתוכלו לראות ולשמוע שהחוזק והעוצמה של הדמוקרטיה בישראל הוא כזה שגם אלה שעלו בעשור האחרון מיוצגים בהיקף נרחב, מכובד ומוצלח בפרלמנט הישראלי.
צבי הנדל: כך שמעתם במבטא שלהם כאשר חלק מהם הציג עצמו ברוסית.
צבי הנדל: הוויכוח הזה בין מדינת ישראל לבין שכנינו הערבים אינו הוגן, משתי סיבות.
צבי הנדל: הסיבה האחת, מספר המוסלמים בעולם, ידוע לכולם, הוא פי כמה.
צבי הנדל: היקף הפטרו-דולרים בעולם הוא פי כמה, ויש אינטרסים בעולם ובעל המאה הוא גם בעל הדעה, וכולם נזהרים שלא להרגיז את העולם המוסלמי, וכשצריך לנקוט צד ולתמוך או בצד היהודי-ישראלי או בצד הערבי, חלק גדול מהמדינות עוצמות את העיניים, סוגרות את האוזניים ותומכות בפלשתינים ובמדינות המוסלמיות.
צבי הנדל: בעולם הערבי ואצל הפלשתינים זה לא דומה אפילו.
צבי הנדל: שם שמישהו יעז לומר משהו, שלא על דעתו של ערפאת, הוא מסכן את חייו.
צבי הנדל: שם השקר הוא דבר יום ביומו, וכשעומד פלשתיני בטלוויזיה ובמצח נחושה נותן נאום לעולם שישראל זורקת סוכריות מורעלות ברחובות עזה או שכם בשביל להרעיל ילדים, אז יש כאלה בעולם שמאמינים לזה.
צבי הנדל: אפילו הערבים שגרים בעזה ובשכם צוחקים על זה, אבל בעולם לא יודעים שזה לא נכון.
צבי הנדל: ערפאת לקח את כל הכלים האלה והשניא את העולם היהודי על הערבים בצורה שלא היתה מעולם.
צבי הנדל: כל היום הטלוויזיה והראדיו שלו מטפטפים רעל.
צבי הנדל: ספרי הלימוד של הילדים הקטנים מכתה א' מלמדים שהיהודי הוא רוצח, הוא רע, רשע, גנב הוא אונס נשים וכו'.
צבי הנדל: מגיל אפס מחנכים אותם כך.
צבי הנדל: לכן כשאני יושב אתכם כאן, יהודים נהדרים שהתאספתם מכל העולם, מכל הדעות, מכל המדינות, שהמאחד אתכם הוא השפה הרוסית, מדינה שבה המון יהודים היו בדורות האחרונים, חלק מגדולי ישראל נולדו באזור שלכם, ומתכנסים יחד, מפוזרים בעולם ויושבים היום יחד.
צבי הנדל: החלק שלכם לעזור לישראל הוא אדיר.